da da da da da de da id sv tr fr da da da en da en da en nds da da da da da da da da en en nb nb da da nb da da en fr en en en en en en da da en da da da da da da da da da da da en en da en en en en da en da da en en nb en da da da sq de nb en da nb pt en da sv en da nb en en sv da en sv en da sv da da da et da da da da da da nn de en
Dyrkning af dahlia i krukker - har du prøvet det? - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
Dyrkning af dahlia i krukker – har du prøvet det?
24. august 2017 6 Kommentare
Dahlia blomster – er der noget smukkere? Jeg syntes de er fantastiske i haven i august måned. Jeg elsker at lave skønne buketter gennem sommeren og det giver en fantastisk følelse at kunne plukke store buketter fra sin egen have.
Dyrkning af dahlia i krukker er faktisk utrolig nemt. Når jeg har plantet dem i mine krukker i foråret, så har jeg faktisk rigelige blomster til at plukke af helt ind til efteråret.  Så jeg plukker mange buketter lige nu. Blomsterne er så fine til at stå alene i en lille vase, men de er også rigtig skønne i en større buket som denne i min nye vase fra Nordahl. Er den ikke fin?
Dahlia – Cafe au lait.
Dyrkning af Dahlia i krukker
Rigtig mange spørger mig hvordan jeg får mine dahlia knolde til at blive til store planter med smukke blomster og  det er faktisk ret nemt. Men der er må ting som er gode at vide:
Køb dahlia knoldene i foråret.
Vær opmærksom på at knolden ikke kan tåle frost.
Hvis du har et drivhus eller et andet lyst og varmt sted, kan man med fordel opstarte planterne der i April måned.
Plant knolden i en lille potte med jord. Husk at knolden ikke skal have for meget jord over sig dvs. plant den ikke for dybt, jeg planter omkring 5 cm dybt.
Vand potten og efter noget tid begynder knolden at spire.
Vent til at den ligner en plante dvs. den har fået grønne blade, derefter planter du den i en blivende krukke.
Placerer krukken på en solplet på terassen. De elsker nemlig varme og sol.
Snegle elsker også dahlia, derfor behold dem i krukker på terrassen. Det er bedst – men det er bare min erfaring.
Husk at vande og gøde gennem sommeren. Jeg gøder med sådan nogle små gødningstabletter, det er nemt og passer derfor til mig.  De virker i 5-6 måneder, dvs. jeg gøder kun en gang med pillerne hele sommeren igennem. Det er de her – langtidsvirkende gødningstabletter.
Inden frosten kommer (omkring oktober) så tømmer jeg krukken og toppen klippes af knolden. Derefter lægges knolden til tørre, på en lys og tør FROSTFRI plet.
Når knolden er næsten tør så opbevarer jeg dem i kælderen på en rist, som er i et mørkt frostfrit rum – så de igen er klar til foråret!
Forresten var jeg i sommers forbi Danfoss Universe smukke Dahliapark, de har 5000 dahlia løg fordelt på 550 sorter! Det er en vild oplevelse at gå blandt så mange smukke sorter på et sted og de fleste har endda navneskilte på. Det er i øvrigt Nordens største Dahliahave og du kan læse mere om parken her.
Få flere planter i havenSommerblomster
25. august 2017 at 7:46
Georginer er en skøn plante og dem du viser er så fine.
Jeg har en del af dem og i år er jeg ekstra god til at plukke af dem, for de skal holdes i gang. Vores søn skal giftes i starten af september og vores svigerdatter vil gerne, at hendes brudebuket skal laves af georginer fra vores have 🙂
Hvid du gerne vil se mange flotte georginer, er Milbakhaven i Jerslev bestemt også et besøg værd.
24. august 2017 at 21:38
Hvor er de smukke. Lige en tanke 🙂 hvorfor stiller du ikke krukkerne ind i dit orangeri inden frosten kommer til efteråret, så har du blomster til snit langt ind i efteråret, ja måske helt ind i december. Et år havde jeg georginer at plukke af på friland i starten af december, en stor glæde.
24. august 2017 at 20:53
Jeg har Dahlia både i krukker og i bedene og holder godt øje med sneglene. Jeg ville nødigt undvære de smukke farver og frodigheden de præsterer her i sensommeren.
24. august 2017 at 15:15
Fine, smukke farver, dine dahliaer har 🙂
Tak, for godt tip med Danfoss dahliahave.
24. august 2017 at 17:47
Du kan tro det er et skønt sted og kommer du på en fredag kan du bestille en rundvisning af gartneren. Det er virkelig en oplevelse!
24. august 2017 at 18:31
Ah – endnu et godt tip 🙂 Jeg har oså en drøm om at køre på Segway i deres Universe – måske det kan kombineres. Jeg vil tjekke.
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.